Jan-Johannes Tollet

Jan-Johannes Tollet (s. 1966) on entinen Keski-Suomen hyvinvointialueen johtaja. Koulutukseltaan Tollet on diplomi-insinööri. Hänellä on MBA-tutkinto. Aikaisemmin hän työskenteli Pohjois-Savon sairaanhoitopiirin johtajana sekä laboratorioliikelaitoskuntayhtymä Islabissa. Hänellä on aiempaa työkokemusta yritysjohtajana eri yrityksissä esimerkiksi matkapuhelinkauppa- sekä energia-alalla Unkarissa, Kiinassa, Singaporessa, Malesiassa sekä Yhdysvalloissa.

Tollet jätti eronpyynnön hyvinvointialueen johtajan tehtävästä, ja hänen työvelvoitteensa päättyi. Eronpyyntö käsiteltiin 3. marraskuuta 2025 aluehallituksen ylimääräisessä kokouksessa.Minna Matintupa, Keski-Suomen hyvinvointi­alueen johtaja Jan Tollet eroaa tehtävästään, Yle.fi uutiset 29.10.2025, viitattu 29.10.2025 Työ- ja elinkeinoministeriö julkaisi 21.tammikuuta 2026 tiedotteen, jonka mukaan Tollet on yksi Huoltovarmuuskeskuksen pääjohtajan paikkaa hakeneista.

Tolletin diplomityö Materiaalinkäsittelylaitteita valmistavan yrityksen tuotantolaitteiden ennakoiva kunnossapito hyväksyttiin Teknillisen korkeakoulun konetekniikan osastolla vuonna 1994.

Yksityiselämä
Sukunimi Tollet on peräisin Belgiassa asuneilta valloniesi-isiltä, mutta suku on jo satojen vuosien ajan asunut Suomessa. Lapsuuden kotikieli hänellä oli ruotsi.

 Lähteet 

Luokka:Suomalaiset virkamiehet
Luokka:Vuonna 1966 syntyneet
Luokka:Elävät henkilöt